钦定古今图书集成/明伦汇编/闺媛典/第166卷 > 许令英妻张氏
## 钦定古今图书集成/明伦汇编/闺媛典/第166卷 > 许令英妻张氏

按《海宁县志》：“张氏，许令英妻。嫁五年，令英死，子丕绶
在抱。氏年二十二，家徒壁立，氏哺子织缣，饮泣而已。
事尊章从容执礼，尊章亦爱重之。至丕绶娶妇举孙。
丙戌四月，闻警，各骇窜。先一夕，氏梦神诏之曰：‘第扃
户，勿轻出’。诘朝，戎马交逵，剑戟及于荜门之外。果扃
户，得无恙。氏卒年七十有五。丕绶先丧，同里重其节”，
欲助葬，宗人许奫等却之，醵金葬焉。